Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 714

e) az UN 1950 aeroszolok kibocsátószelepének és porlasztószerkezetének és az UN 2037 gázpatronok szelepének olyannak kell lennie, hogy a tartályok tömör zárását és véletlen kinyílása elleni védelmét biztosítsa. Olyan szelepek és porlasztószerkezetek, amelyek csak belső nyomásra zárnak, nem alkalmazhatók. 2.2.2.1.5.1 Az UN 1950 aeroszolokba hajtóanyagként, hajtóanyag összetevőjeként vagy gáztöltetként a következő gázok használhatók: — az 1.A, az 1.O és az 1.F sorszám gázai az UN 2203 szilán kivételével; — a 2.A és a 2.F sorszám alá tartozó gázok az UN 3161 azonosító szám alá tartozó metil-szilán kivételével; és — a 2.O sorszám alá tartozó UN 1070 dinitrogén-oxid. 2.2.2.1.5.2 Az UN 2037 gázzal töltött kisméretű tartályok (gázpatronok) gáztölteteként az 1. és a 2. sorszám alá tartozó gázok használhatók, kivéve a piroforos gázokat és a nagyon mérgező (200 ppm-nél kisebb LC50 értékkel rendelkező) gázokat. 2.2.2.1.6 Az 5. sorszám alá tartozó tárgyak belső nyomása 50 ˚C-on nem haladhatja meg a próbanyomás 2/3-át, sem az 1,32 MPa-t (13,2 bar-t). Az 5. sorszám alá tartozó tárgyak csak addig tölthetők, hogy a folyékony fázis 50 ˚C-on ne haladja meg az űrtartalom 95%-át. Az 5. sorszám alá tartozó tárgyaknak a 2.2. Függelék 4.2 pontja szerinti tömörségi próbának kell megfelelniük. 2.2.2.1.7 Az 5. sorszám alá tartozó tárgyakat faládába, vagy eros papírlemez, ill. fémládába kell helyezni; az üvegből vagy szilánkosan törő műanyagból készült UN 1950 aeroszolokat papírlemez lapokkal vagy más alkalmas anyagból készült betétlapokkal kell egymástól elválasztani. A küldeménydarab tömege az 50 kg-ot nem haladhatja meg, ha papírlemez ládáról van szó, és 75 kg-nál nem lehet több, ha más csomagolásról van szó. Kocsirakományos fuvarozás esetén az 5. sorszám alá tartozó, fémből készült tárgyakat a következőképpen is lehet csomagolni: A tárgyakat alátétre helyezve, alkalmas műanyag fóliával burkolva egységekké kell összefogni. Ezeket az egységeket rakodólapon egymásra kell helyezni, és megfelelően rögzíteni kell. 2.2.2.1.8 A 6.F sorszám alá tartozó tárgyakra a következő előírások érvényesek:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes